تیمور گورکانی

تیمور گورکانی یا تیمورلنگ اتا تۏرکی-مۏغۏلی جنگ‌کر و سلطون بی‌یه که تیموریون حکومت ره بساته. وه سمرقند جه هرستا و گردِ میونی آسیا و ایران ره بیته.

تیمورلنگ میون سال‌های  ۷۷۱ تا ۸۰۷ ه‍.ق تموم غربی و میونی آسیا ره شه میس دله داشته.لغت‌نامهٔ دهخدا، سرواژهٔ تیمور وه تموم ایران ره بَییته و تا عثمانی سامون ره بَیته و ونه نیشتگا سمرقند بی‌یه. وه خاسته چین ره هم حمله هاکنه که ونه عمر قد ندائه.دانشنامه جهان اسلام

تیمور تبرستون ره هم سه صوه لشکر بکشی‌یه و مرعشیون حکومت ره رقد بدا و مرعشی سادات ره مازرون جه درهاکرده و تبعید برسنی‌یه. وه پادوسپانیون و اسکندر شیخی ره مازرون حکومت سر بشته و بورده. وه اسکندر شیخی، کیای چلاویون، ره آمل ِحاکم هاکرده ولی اَی وه ره هم حمله هاکرده و بکوشته.

هم تیمور هنتا نمه په، هم ونه بمردن په، اسلامی مناطق دله ملوک الطوایفی دوره بی‌یه و هر منطقه شه وسّه سیوا حکومت داشته. تیمورلنگ که بمرده په هم ونه ریکائون و وچه‌زائون هئی جان دکتنه و ای همون وضع مملکت ره پیش هکته. ونه اتا زک‌زایِ چله بوردنه هندستون و اونجه گورکانیون حکومت ره بساتنه.

 منابع 

تیمور
رج:ایران شاهون